Saksa keelt ja kultuuri tutvustavad üritused
2017-01-27 09:30 - 2017-02-13 17:00 (Europe/Tallinn)
Kolmandad klassid peavad tegema otsuse, millist võõrkeelt järgmisel aastal õppida. Kuidas saksa keelt tööelus vaja on läinud? Sellest räägivad märtsis Juhan Aguraiuja ja Sven Hinn, kelle töö on seotud saksa energeetikafirma ja autode maailmaga.
Suur kultuuriga tutvumise mäng 3.-5. klassidele toimub Goethe Instituudi eestvedamisel. Koos meie õpilastega mängivad mängu ka Loo kooli lapsed.

Rae valla parimate sportlaste vastuvõtt
2017-02-05 18:00
Rae valla sportlasi, võistkondi ja treenereid, eestvedajaid tunnustatakse Rae vallavalitsuse poolt kord aastas. Tublimaid kutsub vallavalitsus parimate sportlaste vastuvõtule, mis seekord toimub Järveküla Koolis.

Film "November ehk Rehepapp" linastub Järveküla Kooli aulas
2017-02-08 19:00 - 21:00
Rae Kultuurikeskus korraldab filmi “November ehk Rehepapp” näitamise kooli aulas. Filmist lähemalt
Andrus Kivirähki bestsellerist “Rehepapp” ainest saanud “November” on fantaasiafilm, mis baseerub Eesti mütoloogial; siin on koos segu maagiast, mustast huumorist ja romantilisest armastusest.
Tegevus toimub paganlikus Eesti külas, kus liiguvad ringi libahundid, katk ja vaimud. Külainimeste peamiseks mureks on, kuidas elada üle külm ja pime talv. Varastatakse üksteise, Saksa mõisnike, vaimude, kuradi ja Kristuse tagant. Et endal elu sees hoida, antakse hing kratile – puust ja rauast olendile, kes aitab peremehel rohkem varastada. Varastatakse ka siis, kui aidad juba täis. Varastamine on muutunud ainsaks kinnisideeks ja külainimesed ise hingetuteks olenditeks, kes meenutavad üha rohkem kratte.
Filmi peategelane on noor talutüdruk Liina, kes on armunud lootusetult ja õnnetult külapoiss Hansu. Igatsus paneb tüdruku jooksma libahunti ja hüppama jääkülma tiiki. Ta on valmis armastuse nimel surema. Pragmaatiliste talupoegade ette tõuseb küsimus: kas elu, mis nii suure vaevaga kätte võideldud, on üldse midagi väärt, kui selles puudub hing.

Koolikoha taotluse esitamine 1. klassi
2017-02-10 08:00 - 2017-03-31 17:00
Taotlusi 2017.–2018. õppeaastal Rae valla koolide 1. klassidesse saab esitada 10. veebruarist kuni 31. märtsini 2017 e-keskkonnas ARNO. E-keskkond
Koolikoha saamise eelduseks on lapse elukoht Rae vallas 2017. aasta 1. veebruari seisuga. See, milline kool lapsele määratakse, sõltub kooli õppekohtade arvust ja vanemate soovidest. Arvestatakse ka pere teiste laste õppimist samas koolis ja õpilase elukoha lähedust koolile.

Järveküla Koolis avatakse viis esimest klassi.

Eesti Vabariik 99
2017-02-17 08:00 - 13:50
Esimese tunni ajal toimub 1. klasside viktoriin aulas, kus selgitatakse välja parim kodukoha ja Eesti tundja. Viktoriini aitab läbi viia 6. klass. Aktuse külaliseks on kutsutud Villiko Nurmoja.

Vaheaeg veebruaris
2017-02-20 10:00 - 2017-02-23 13:00
Vaheajal on koolimaja avatud kell 10.00- 13.00. Algkooli majas toimub põrandakatte viimistlemine.

Järveküla spordihoone lahtioleku ajad
2017-02-23 08:00 - 2017-02-26 17:00
Järveküla spordihoone on avatud reedel 23.02. kella 8.00-22.00.
Laupäeval ja pühapäeval kella 8.00-22.00.

Rohkem infot tel 5551 0894

Marek Sooäär
Järveküla filiaali juht
marek@raespordikeskus.ee
Tel. +372 555 32551
raespordikeskus.ee
